Diari Oficial de la Generalitat Valenciana


Sumari del DOGV 9688, del 21-09-2023 (2023/9652)

DECRET 154/2023, de 19 de setembre, del Consell, de modificació del Decret 112/2023, de 25 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat.
-----------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2023/09/19/154/dof/vci/html**

### Dades del document

Número de DOGV
:   9688

Data del DOGV
:   21-09-2023

Secció del DOGV
:   I. DISPOSICIONS GENERALS

Número del document
:   2023/9652

CVE
:   ZSEU-L-5697-8849

Data del document
:   19-09-2023

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Presidència de la Generalitat
    * Conselleria d'Hisenda, Economia i Administració Pública
    * Govern Valencià
    * competència administrativa
    * reglament intern
    * administració regional
    * legislació

DECRET 154/2023, de 19 de setembre, del Consell, de modificació del Decret 112/2023, de 25 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat. [2023/9652]  
PREÀMBUL  
  
El Decret 112/2023, de 25 de juliol, del Consell, va establir l'estructura orgànica bàsica de la Presidència i de les conselleries de la Generalitat. Algunes de les disposicions del decret indicat van ser, al seu torn, modificades i corregides pel Decret 126/2023, de 4 d'agost, del Consell, en l'annex del qual es va publicar el text íntegre del Decret 112/2023, de 25 de juliol, amb aquestes disposicions ja modificades.  
El Decret 13/2023, de 18 de setembre, del president de la Generalitat, ha modificat el Decret 12/2023, de 20 de juliol, del president de la Generalitat, pel qual es van determinar les secretaries autonòmiques de l'Administració del Consell, en concret respecte de dues de les secretaries autonòmiques adscrites a la Conselleria d'Hisenda, Economia i Administració Pública. Això suposa la necessitat de modificar l'estructura orgànica de l'esmentada conselleria, així com és convenient ajustar alguns aspectes d'altres òrgans recollits en el Decret 112/2023, de 25 de juliol, del Consell, per la qual cosa es procedeix a aprovar les modificacions oportunes mitjançant aquest decret.  
En virtut d'això, i fent ús de les atribucions conferides en l'article 64 de la Llei 5/1983, de 30 de desembre, del Consell, a proposta del president de la Generalitat, i amb la deliberació prèvia del Consell, en la reunió del dia 19 de setembre de 2023,  
  
  
DECRETE  
  
Article únic  
Es modifiquen els articles 3.j), 4.2.e) i 9, i les seccions primera, segona i tercera i l'article 60 de la secció quarta, totes del capítol II del títol IV del Decret 112/2023, de 25 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, en la redacció que li dona el Decret 126/2023, de 4 d'agost, així mateix del Consell, que queden redactades en els termes que es consignen en l'annex del present decret.  
  
  
DISPOSICIÓ FINAL  
  
Única. Entrada en vigor  
Aquest decret entrarà en vigor el dia de la publicació en el Diari Oficial de la Generalitat Valenciana.  
  
València, 19 de setembre de 2023  
  
El president de la Generalitat,  
CARLOS MAZÓN GUIXOT  
  
  
  
ANNEX  
Nova redacció dels articles 3.j), 4.2.e) i 9, i de les seccions primera, segona i tercera i de l'article 60 de la secció quarta, totes del capítol II del títol IV del Decret 112/2023, de 25 de juliol, del Consell, pel qual determina l'estructura orgànica bàsica de la Presidència i de les conselleries de la Generalitat  
  
1. L'article 3.j) queda redactat de la manera següent:  
«Article 3. Estructura dels òrgans superiors i directius  
Sota l'autoritat del president, la Presidència de la Generalitat està integrada pels òrgans superiors i centres directius següents:  
[...]  
j) Direcció General de Relacions amb les Comunitats Autònomes i Relacions Institucionals.»  
2. L'article 4.2.e) queda amb la redacció següent:  
Article 4. Secretaria Autonòmica de Relacions Institucionals i Transparència  
[...]  
2. De la Secretaria Autonòmica de Relacions Institucionals i Transparència depenen els centres directius següents:  
[...]  
e) Direcció General de Relacions amb les Comunitats Autònomes i Relacions Institucionals.»  
3. L'article 9 queda redactat com segueix:  
«Article 9. Direcció General de Relacions amb les Comunitats Autònomes i Relacions Institucionals  
La Direcció General de Relacions amb les Comunitats Autònomes i Relacions Institucionals exerceix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, relatives a la direcció i coordinació de les relacions del Consell amb altres comunitats autònomes, i a les relacions institucionals.»  
4. Les seccions primera, segona i tercera del capítol II del títol IV del Decret 112/2023, de 25 de juliol, del Consell, queden redactades de la manera següent:  
  
«Secció primera  
Estructura dels òrgans superiors i directius de la Conselleria d'Hisenda, Economia i Administració Pública  
  
Article 50. Estructura dels òrgans superiors i directius  
Sota la direcció superior de la persona titular, la Conselleria d'Hisenda, Economia i Administració Pública està integrada pels òrgans superiors i centres directius següents:  
a) Secretaria Autonòmica d'Hisenda i Finançament  
b) Secretaria Autonòmica d'Economia  
c) Secretaria Autonòmica d'Administració Pública  
d) Intervenció General  
e) Sotssecretaria  
f) Direcció General de Pressupostos  
g) Direcció General de Tributs i Joc  
h) Direcció General de Finançament  
i) Direcció General d'Economia  
j) Direcció General de Patrimoni  
k) Direcció General de Fons Europeus i Sector Públic  
l) Direcció General de Funció Pública  
m) Direcció General de Tecnologies de la Informació i les Comunicacions  
n) Direcció General de la Intervenció  
  
Secció Segona  
Secretaria Autonòmica d'Hisenda i Finançament  
  
Article 51. Secretaria Autonòmica d'Hisenda i Finançament i òrgans directius dependents  
1. La Secretaria Autonòmica d'Hisenda i Finançament exercirà les funcions establides en l'article 68 de la Llei 5/1983, de 30 de desembre, del Consell, en matèria de política pressupostària i tributària, despesa pública, gestió de tresoreria, joc, finançament autonòmic i impuls de la transformació del model econòmic.  
  
2. De la Secretaria Autonòmica d'Hisenda i Finançament depenen els centres directius següents:  
a) Direcció General de Pressupostos  
b) Direcció General de Tributs i Joc  
c) Direcció General de Finançament.  
  
Article 52. Direcció General de Pressupostos  
La Direcció General de Pressupostos exerceix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria d'elaboració i programació pressupostària, anàlisi, planificació i avaluació de la despesa pública de la Generalitat i, en concret, la tramitació i resolució de tots els assumptes que les disposicions vigents atribueixen a la Conselleria d'Hisenda, Economia i Administració Pública en matèria de pressupostos de la Generalitat. Així mateix, correspon a la Direcció General de Pressupostos la direcció de la tresoreria i de les nòmines de la Generalitat.  
  
Article 53. Direcció General de Tributs i Joc  
La Direcció General de Tributs i Joc exerceix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria d'ingressos tributaris, recaptació, gestió i inspecció de tributs i la resta de matèries d'índole fiscal que no siguen atribuïdes a l'Agència Tributària Valenciana en la seua normativa reguladora, o es referisquen a les reclamacions economicoadministratives, així com en matèria de joc.  
  
  
Article 54. Direcció General de Finançament  
La Direcció General de Finançament exerceix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria d'anàlisi, coordinació, seguiment, gestió, supervisió i execució de la política financera, e impuls de la transformació del model econòmic i de la reforma del sistema de finançament autonòmic.  
  
Secció tercera  
Secretaria Autonòmica d'Economia  
  
Article 55. Secretaria Autonòmica d'Economia i òrgans directius dependents  
1. La Secretaria Autonòmica d'Economia exerceix les funcions establides en l'article 68 de la Llei 5/1983, de 30 de desembre, del Consell, en matèria de promoció econòmica, estadística, responsabilitat social, patrimoni, fons europeus i sector públic instrumental de la Generalitat, exceptuats els organismes autònoms i els consorcis sanitaris.  
2. De la Secretaria Autonòmica d'Economia depenen els centres directius següents:  
a) Direcció General d'Economia  
b) Direcció General de Patrimoni  
c) Direcció General de Fons Europeus i Sector Públic  
  
Article 56. Direcció General d'Economia  
La Direcció General d'Economia exerceix les funcions establides en l'article 70 de la Llei 5/1983, de 30 de desembre, del Consell, així com les altres previstes en l'ordenament jurídic, en matèria d'estudi i avaluació de l'economia valenciana; d'orientació, planificació i seguiment de les polítiques econòmiques generals i de competitivitat sectorials i territorials; estadística i responsabilitat social, així com la promoció de l'economia. Així mateix, establirà les directrius generals de la política creditícia en l'àmbit de les seues competències, promovent els instruments financers relacionats amb l'economia sostenible que a aquest efecte es constituïsquen en coordinació amb l'Institut Valencià de Finances, d'acord amb les previsions pressupostàries oportunes.  
  
  
Article 57. Direcció General de Patrimoni  
La Direcció General de Patrimoni exerceix les funcions establides en l'article 70 de la Llei 5/1983, de 30 de desembre, del Consell, així com les altres previstes en l'ordenament jurídic, en matèria de patrimoni de la Generalitat, la seua gestió immobiliària i econòmica, i el parc mòbil de la Generalitat.  
  
Article 58. Direcció General de Fons Europeus i Sector Públic  
La Direcció General de Fons Europeus i Sector Públic exerceix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de coordinació de finançament europeu; control i coordinació d'ajudes europees a la Generalitat; promoció del desenvolupament regional en el marc de polítiques regionals de la Unió Europea; fons europeus, així com la seua verificació i control, i el coneixement, seguiment i control de la participació de la Generalitat i el seu sector públic instrumental en projectes europeus, i anàlisi, planificació, ordenació, seguiment i avaluació per a la reestructuració i racionalització del sector públic instrumental de la Generalitat, excepte els organismes autònoms i els consorcis sanitaris, així com seguiment i control d'aquestes actuacions.»  
  
5. L'article 60 del Decret 112/2023, de 25 de juliol, del Consell, queda redactat com segueix:  
«Direcció General de Funció Pública  
La Direcció General de Funció Pública, en relació amb el personal al servei de l'Administració de la Generalitat, exerceix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de funció pública, ordenació, provisió i relacions sindicals, així com de planificació de l'ocupació pública del personal al servei de l'Administració de la Generalitat


Còpia Permalink ELI